**Διευκρινίσεις σε σχέση με την συμπλήρωση των Προτύπων Εγγράφων Προϋπολογισμού 2015 των Κοινοτικών Συμβουλίων**

1. Πως τυγχάνουν χειρισμού τυχόν αφαιρέσεις (συμψηφισμοί) που γίνονται από την Κρατική Χορηγία για πληρωμή οφειλών του Κοινοτικού Συμβουλίου σε κυβερνητικές υπηρεσίες ή για καθυστερημένες δόσεις δανείων;

Ολόκληρο το ποσό της χορηγίας θα πρέπει αναγνωρίζεται στον *Πίνακα Α2 Εισπράξεις* χωρίς να ληφθεί υπόψη ο οποιοσδήποτε συμψηφισμός. Το έξοδο που πληρώθηκε με τον υπό αναφορά συμψηφισμό θα παρουσιάζεται στην κατάλληλη κατηγορία του *Πίνακα Α3 Πληρωμές*.

2. Που παρουσιάζονται τυχόν μετρητά που βρίσκονται στο Ταμείο της Κοινότητας κατά την 31η Δεκεμβρίου;

Τυχόν μετρητά που βρίσκονται στην κατοχή του ΚΣ κατά το τέλος του έτους θα πρέπει να περιληφθούν σε ξεχωριστή γραμμή της κατάστασης *Τραπεζικοί Λογαριασμοί που χρησιμοποιούνται για Λειτουργικούς Σκοπούς*, του *Πίνακα Α5 Τραπεζικοί Λογαριασμοί*.

3. Διευκρινίσεις σχετικά με τον *Πίνακα Α3 Πληρωμές*

(α) Διευκρινίζεται ότι στην γραμμή «Εισφορές στο Ταμείο Κοινωνικών Ασφαλίσεων» καταχωρούνται μόνο οι εισφορές του ΚΣ για τους υπαλλήλους στο Ταμείο Κοινωνικών Ασφαλίσεων. Στο ποσό αυτό δεν πρέπει να συμπεριλαμβάνονται οι αποκοπές που γίνονται από τους μισθούς των υπαλλήλων για τη δική τους συνεισφορά στο Ταμείο Κοινωνικών Ασφαλίσεων. Αυτές οι αποκοπές αποτελούν μέρος του μισθού και πρέπει να περιλαμβάνονται στους Βασικούς Μισθούς.

(β) Στην υποκατηγορία *12.7 Συντήρηση και Βελτίωση Κοινοτικής Περιουσίας*, η περιγραφή της δαπάνης «Συντήρηση Δημοτικών Υποστατικών» (γραμμή 111) να τροποποιηθεί ώστε να γίνει «Συντήρηση Κοινοτικών Υποστατικών».

(γ) Έξοδα λειτουργίας Κοινοτικού Νηπιαγωγείου, μη συμπεριλαμβανομένων των εξόδων μισθοδοσίας, να συμπεριλαμβάνονται στη δαπάνη «Άλλα Έξοδα Κοινωνικών Υπηρεσιών» (γραμμή 129) της υποκατηγορίας *12.3 Έξοδα Κοινωνικών Υπηρεσιών*.

4. Διευκρινίσεις σχετικά με τον *Πίνακα Α2 Εισπράξεις*

(α) Τυχόν εισπράξεις από μικρά Αρδευτικά έργα τα οποία ανήκουν στις κοινότητες να περιλαμβάνονται στη δαπάνη «Διάφορα Έσοδα Υδατοπρομήθειας» (γραμμή 75) της κατηγορίας 4 *Έσοδα Υδατοπρομήθειας*.

(β) Εισπράξεις επιβαρύνσεων που προκύπτουν από καθυστερημένη εξόφληση λογαριασμών να περιλαμβάνονται στη δαπάνη «Διάφορα άλλα Πρόστιμα/Προσεπιβαρύνσεις» (γραμμή 86) της κατηγορίας *6 Πρόστιμα και Επιβαρύνσεις*.

5. Πώς χειριζόμαστε τις καταθέσεις που υπάρχουν στην Επαρχιακή Διοίκηση στο όνομα του Κοινοτικού Συμβουλίου για δημιουργία νέων χώρων πρασίνου ή χώρων στάθμευσης;

Όπως αναφέρεται και στις Οδηγίες, τα υπόλοιπα των καταθέσεων αυτών πρέπει να παρουσιάζονται στον *Πίνακα Α5 Τραπεζικοί Λογαριασμοί* στην κατάσταση *Τραπεζικοί Λογαριασμοί που χρησιμοποιούνται για άλλους σκοπούς*. Αν προϋπολογίζετε ότι θα χρησιμοποιήσετε ποσά από τις καταθέσεις αυτές για δημιουργία νέων χώρων πρασίνου / στάθμευσης, τότε τα αντίστοιχα ποσά για κάθε έτος θα πρέπει να παρουσιάζονται στη στήλη *Αναλήψεις* της ίδιας κατάστασης. Επιπλέον, θα πρέπει να παρουσιάζεται και το σχετικό έργο στον Πίνακα Α7 Αναπτυξιακά Έργα. Το ποσό που παρουσιάζεται για το έργο αυτό στη στήλη *Αναλήψεις από άλλους τραπεζικούς λογαριασμούς και Ειδικά Ταμεία* θα πρέπει να συμφωνεί με το ποσό που παρουσιάζεται στις στήλες *Αναλήψεις* της κατάστασης *Τραπεζικοί Λογαριασμοί που χρησιμοποιούνται για άλλους σκοπούς*.

6. Πώς χειριζόμαστε τις καταθέσεις που υπάρχουν στην Επαρχιακή Διοίκηση στο όνομα του Κοινοτικού Συμβουλίου για εκτέλεση έργων;

Όπως αναφέρεται και στις Οδηγίες, τα υπόλοιπα των καταθέσεων αυτών πρέπει να παρουσιάζονται στον *Πίνακα Α5 Τραπεζικοί Λογαριασμοί* στην κατάσταση *Τραπεζικοί Λογαριασμοί που χρησιμοποιούνται για άλλους σκοπούς*. Το ποσό που αφορά συνεισφορά του Κοινοτικού Συμβουλίου, θα πρέπει να παρουσιάζεται στη δαπάνη «Συνεισφορά για αναπτυξιακά έργα που υλοποιεί το κράτος» της κατηγορίας *17 Κεφαλαιουχικές Μεταβιβάσεις* του *Πίνακα Α3 Πληρωμές*. Αν προϋπολογίζετε ότι θα σας επιστραφούν κάποια ποσά από την Επαρχιακή Διοίκηση επειδή περισσέψει μετά την ολοκλήρωση κάποιων έργων, αυτά θα πρέπει να καταχωρούνται στον *Πίνακα Α2 Εισπράξεις* στα «Άλλα Έσοδα» κάτω από την κατηγορία *9 Άλλα*.

7. Πώς χειριζόμαστε την περίπτωση που αναπτυξιακό έργο χρηματοδοτείται από κρατική χορηγία και δάνειο αλλά λόγω της καθυστέρησης της πληρωμής της κρατικής χορηγίας, το Κοινοτικό Συμβούλιο δεν διαθέτει ενδιάμεση ρευστότητα και επιθυμεί να συνάψει δάνειο που να καλύπτει και το ποσό της κρατικής χορηγίας;

Στον *Πίνακα Α7 Αναπτυξιακά Έργα* θα παρουσιαστεί η συνολική εικόνα του έργου χωρίς να λαμβάνεται υπόψη ο επιπρόσθετος δανεισμός για προσωρινή κάλυψη της κρατικής χορηγίας, προϋπολογίζοντας ότι η κρατική χορηγία θα ληφθεί έγκαιρα. Στον *Πίνακα Α4 Δάνεια* θα παρουσιαστεί ολόκληρο το ποσό του δανείου που θα αναληφθεί, προσθέτοντας σχετική σημείωση που να επεξηγεί τους λόγους που απαιτείται αυξημένο ποσό δανείου. Σημειώνεται ότι όταν σε αργότερο στάδιο ληφθεί η κρατική χορηγία αυτή θα πρέπει να κατατεθεί για μείωση του ποσού του οφειλόμενου δανείου και όχι να χρησιμοποιηθεί για κάλυψη λειτουργικών ελλειμμάτων.

8. Όπου λειτουργούν συμπλέγματα π.χ. για συλλογή σκυβάλων, ή για αρδευτικό έργο ορίζεται ένα Κοινοτικό Συμβούλιο ως ο «διαχειριστής» του συμπλέγματος. Αυτή το ΚΣ πληρώνει τις δαπάνες για ολόκληρο το σύμπλεγμα και εισπράττει τη συμμετοχή των υπολοίπων ΚΣ που μετέχουν στο σύμπλεγμα καθώς και Κρατική Χορηγία για ολόκληρο το σύμπλεγμα. Υπάρχουν περιπτώσεις που ο «διαχειριστής» πληρώνει την κρατική χορηγία στα υπόλοιπα χωριά (το ποσό που αναλογεί στον καθένα) και περιπτώσεις που τη διανέμει έναντι της οφειλής τους και του πληρώνουν μόνο τη διαφορά. Πως τυγχάνουν χειρισμού αυτές οι περιπτώσεις;

Το Κοινοτικό Συμβούλιο που είναι «διαχειριστής» παρουσιάζει τις δαπάνες για ολόκληρο το σύμπλεγμα στον Προϋπολογισμό του στον *Πίνακα Α3 Πληρωμές* και αναγνωρίζει αντίστοιχα στις ολόκληρο το ποσό της Κρατικής Χορηγίας («Άλλες Κρατικές Χορηγίες») και των Εισπράξεων από τις άλλες Κοινότητες («Δικαιώματα παροχής υπηρεσιών σε άλλα Κ.Σ.») στον *Πίνακα Α2 Εισπράξεις*.

Σε περίπτωση που εκδίδει επιταγές προς τα υπόλοιπα Κ.Σ. του συμπλέγματος για κατανομή της Κρατικής Χορηγίας, οι πληρωμές αυτές θα παρουσιάζονται ως «Εισφορές σε άλλους οργανισμούς για σκοπούς λειτουργίας» του *Πίνακα Α3 Πληρωμές*.